CELEX: 62015TN0392
Language: el
Date: 2015-07-17 00:00:00
Title: Υπόθεση T-392/15: Προσφυγή της 17ης Ιουλίου 2015 — European Dynamics Luxembourg κ.λπ. κατά Ευρωπαϊκού Οργανισμού Σιδηροδρόμων

5.10.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 328/13
            
         Προσφυγή της 17ης Ιουλίου 2015 — European Dynamics Luxembourg κ.λπ. κατά Ευρωπαϊκού Οργανισμού Σιδηροδρόμων
   (Υπόθεση T-392/15)
   (2015/C 328/12)
   Γλώσσα διαδικασίας: η ελληνική
   
      Διάδικοι
   
   
      Προσφεύγουσες: European Dynamics Luxembourg SA (Λουξεμβούργο, Λουξεμβούργο), Ευρωπαϊκή Δυναμική — Προηγμένα Συστήματα Τηλεπικοινωνιών Πληροφορικής και Τηλεματικής AE (Αθήνα, Ελλάδα), European Dynamics Belgium SA (Βρυξέλλες, Βέλγιο) (εκπρόσωποι: Ι. Αμπαζής και Μ. Σφυρή, δικηγόροι)
   
      Καθού: Ευρωπαϊκός Οργανισμός Σιδηροδρόμων (ΕΟΣ)
   
      Αιτήματα των προσφευγουσών
   
   Οι προσφεύγουσες ζητούν από το Γενικό Δικαστήριο:
   
               —
            
            
               να ακυρωθεί η απόφαση του Ευρωπαϊκού Οργανισμού Σιδηροδρόμων, που κοινοποιήθηκε στις προσφεύγουσες με την από 08/05/2015 επιστολή του Διευθυντή της Μονάδας Δυναμικού και Υποστήριξης και με την οποία ο ΕΟΣ κατέταξε στη δεύτερη θέση την προσφορά των προσφευγουσών σε ένα από τα τρία επιμέρους τμήματα και συγκεκριμένα στο τμήμα (lot) 1 «Ανάπτυξη, παροχή βοήθειας και υποστήριξη πληροφοριακών συστημάτων βάσει χρόνου και μέσων εντός των εγκαταστάσεων», στα πλαίσια της υπ’αρ. 2015/S 019-029728 ανοικτής διαγωνιστικής διαδικασίας με την ονομασία «ΕRA/2015/01/OP ESPEISD 5 — Παροχή εξωτερικών υπηρεσιών για την ανάπτυξη του πληροφοριακού συστήματος του ΕΟΣ»·
            
         
               —
            
            
               να ακυρωθεί η απόφαση του Ευρωπαϊκού Οργανισμού Σιδηροδρόμων, που κοινοποιήθηκε στις προσφεύγουσες με την από 01/07/2015 επιστολή του Διευθυντή της Μονάδας Δυναμικού και Υποστήριξης και με την οποία ο ΕΟΣ κατέταξε στην δεύτερη θέση την προσφορά των προσφευγουσών σε ένα από τα τρία επιμέρους τμήματα και συγκεκριμένα στο τμήμα (lot) 2 «Ανάπτυξη, παροχή βοήθειας και υποστήριξη πληροφοριακών συστημάτων εκτός των εγκαταστάσεων», στα πλαίσια της υπ’αρ. 2015/S 019-029728 ανοικτής διαγωνιστικής διαδικασίας με την ονομασία «ΕRA/2015/01/OP ESP-EISD 5 –Παροχή εξωτερικών υπηρεσιών για την ανάπτυξη του πληροφοριακού συστήματος του ΕΟΣ»· και
            
         
               —
            
            
               να καταδικασθεί ο Ευρωπαϊκός Οργανισμός Σιδηροδρόμων στο σύνολο της δικαστικής δαπάνης των προσφευγουσών.
            
         
      Ισχυρισμοί και κύρια επιχειρήματα
   
   Κατά τις προσφεύγουσες, οι προσβαλλόμενες αποφάσεις πρέπει να ακυρωθούν, σύμφωνα με το άρθρο 263 ΣΛΕΕ, λόγω παράβασης εκ μέρους του ΕΟΣ της υποχρέωσης αιτιολογίας, επειδή παρέσχε πλημμελή αιτιολογία ως προς την αξιολόγηση της τεχνικής προσφοράς των προσφευγουσών σε σχέση με την ύπαρξη υπερβολικά χαμηλών προσφορών.